Tisztelt Rezidensek!

Tájékoztatjuk Önöket, hogy az Országos Kórházi Főigazgatóság a szakképzésben résztvevő jelöltek részére a mai napon meghirdeti - vezető rezidensi pályázatát.

A jogszabály rendelkezései alapján a vezető rezidens feladata:

1. az egyetemi régióba tartozó szakorvosjelöltekkel való folyamatos kapcsolattartás,
2. a szakképzéssel összefüggő ügyekben a képzőhelyekkel vagy a szakképzési központokkal való kapcsolattartás segítése,
3. a szakképzési grémium munkájában történő részvétel és
4. a grémiumvezető által rábízott feladatok elvégzése.

A vezető rezidensek kiválasztására a szakorvosi alap szakképesítések tekintetében kerül sor egyetemi régiónként, azzal, hogy azon szakmák esetében, amelyeknél országos grémium létrehozására kerül sor, vagy országosan egyidejűleg 20 fő vagy annál kevesebb jelölt vesz részt a szakképzésben, országosan egy vezető rezidens kiválasztására kerül sor. A megpályázható vezető rezidensi helyek listáját a pályázat melléklete tartalmazza.

A pályázat, valamint a beadásához szükséges dokumentumok az alábbi linkekről letölthetők:

* [Vezető rezidensi pályázati kiírás](https://enkk.hu/documents/szakkepzes_tamogatas/2024/kiiras.docx)
* [Adatlap](https://enkk.hu/documents/szakkepzes_tamogatas/2024/adatlap.docx)
* [Magyar Rezidens Szövetség nyilatkozata](https://enkk.hu/documents/szakkepzes_tamogatas/2024/mrsz_nyilatkozat.docx)
* [Vezető rezidens feladatleírás](https://enkk.hu/documents/szakkepzes_tamogatas/2024/feladatleiras.docx)

**A pályázatok benyújtásának határideje** **2025. január 17.**  Az előzetesen elektronikus úton kitöltött, kinyomtatott és aláírt pályázatot és mellékleteit a rezidens@okfo.gov.hu e-mail címre kizárólag elektronikusan kérjük megküldeni.

Amennyiben fenti határidőig az adott egyetemi régióban vezető rezidensi pozíció nem kerül betöltésre, vagy amennyiben vezető rezidens megbízatása év közben  megszűnik, a pályázat benyújtására folyamatosan van lehetőség. Az OKFŐ honlapján közzéteszi a jelen pályázati kiírásban be nem töltött, illetve a megbízatás megszűnése miatt megüresedett vezető rezidensi helyek vonatkozásában érintett szakképesítések listáját.

Tisztelettel:
Országos Kórházi Főigazgatóság